Document ID: 32010R0532

A BIZOTTSÁG 532/2010/EU RENDELETE
(2010. június 18-án.)
az Iránnal szembeni korlátozó intézkedésekről szóló 423/2007/EK tanácsi rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a 423/2007/EK tanácsi rendeletre (1) és különösen annak 15. cikke (1) bekezdésének c) pontjára,
mivel:
(1)
A 423/2007/EK rendelet IV. melléklete felsorolja az Egyesült Nemzetek Biztonsági Tanácsa vagy az ENSZ Biztonsági Tanácsának szankcióbizottsága által kijelölt azon személyeket, jogalanyokat és szerveket, akikre a rendeletben meghatározott pénzeszközök és gazdasági források befagyasztása vonatkozik.
(2)
2010. június 9-én az ENSZ Biztonsági Tanácsa határozott a pénzeszközök és gazdasági források befagyasztásában érintett személyek, jogalanyok és szervek listájának módosításáról. A IV. mellékletet ennek megfelelően módosítani kell.
(3)
A 423/2007/EK rendelet 8. cikkének a) pontja, 9. cikke, valamint 11. cikke (2) bekezdésének b) pontja utalást tesz arra az időpontra, amikor a szankcióbizottság, az ENSZ Biztonsági Tanácsa vagy a Tanács kijelölte a személyt, jogalanyt vagy szervet. Helyénvaló minden bejegyzésnél feltüntetni ezt a dátumot.
(4)
Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
ELFOGADTA EZT A RENDELETET:
1. cikk
A 423/2007/EK rendelet IV. melléklete az e rendelet mellékletében foglaltak szerint módosul.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. június 18-án.

Labels: 11
5
7
3
18
15